text: यह राष्ट्रपति डोनाल्ड ट्रंप के नए राष्ट्रीय सुरक्षा सलाहकार बोल्टन के साथ डोभाल की पहली मुलाकात है. डोभाल पिछले सप्ताह नई दिल्ली में भी पोम्पिओ और मैटिस से मिले थे. पुष्ट सूत्रों ने कहा, ‘तीन लगातार बैठकों के दौरान डोभाल को ‘टू प्लस टू’ वार्ता के बाद पूरे द्विपक्षीय संबंध की समीक्षा करने का अच्छा मौका मिला. उन्होंने पिछले सप्ताह नई दिल्ली में हुई चर्चा पर बात की.’ अमेरिका में भारत के राजदूत नवतेज सरना इन बैठकों में डोभाल के साथ रहे.